જૂના જમાનાંમાં એમ કહેવાતું કે એક દીકરો તો જોઇએ જ. દીકરાની લાલચમાં ઘણાંને ત્યાં છ છ દીકરીઓ આવ્યાનાંય દાખલા છે. છ દીકરીઓ પછી આવેલા એક દીકરાને મેળવીને તમે ધન્યતા અનુભવી શકો? શું એ છએય દીકરીઓ નકામી છે? આપણે ત્યાં કહેવાય કે દીકરી તો લક્ષ્મીનો અવતાર છે કે દીકરી તુલસીનો ક્યારો. જો તમે ઘરમાં તુલસી ઉગાડી શકો તો દીકરીને કેમ ન રાખી શકો? જો તમે એક કહેતા હોવ કે દીકરી બે કુળને તારે તો તેના આગમન પર શોક કેમ? ગર્ભની જાતિ જાણી, દીકરી હોવા બદલ તેનો ગર્ભપાત કેમ? એ ગુનો ખૂનનો ન કહેવાય? ક્યારેય એવા દાખલા કેમ નથી કે દીકરી જોઇતી હોય અને દીકરો આવે એટલે કોઇનાં ભવાં ચઢે કે દીકરો ગર્ભમાં છે જાણી કોઇએ ગર્ભપાત કરાવ્યો હોય કે દીકરાને દૂધપીતો કર્યો હોય? પોતાની જાતિ બદલ દીકરી જવાબદાર છે?